יוהאן גוטליב גראון

יוהאן גוטליב גראון (בגרמנית: Johann Gottlieb Graun, 27 באוקטובר 1703 – 28 באוקטובר 1771) היה מלחין וכנר גרמני משלהי תקופת הבארוק והתקופה הקלאסית.

ביוגרפיה

יוהאן גוטליב גראון נולד בווארנבריק. אחיו קרל היינריך גראון היה גם הוא מלחין וזמר. 

גראון למד אצל יוהאן גיאורג פיזנדל בדרזדן ואצל הכנר ג'וזפה טרטיני בפראג. בשנת 1726 התמנה לכנר ראשי במרסבורג והיה המורה לכינור של וילהלם פרידמן באך, בנו של יוהאן סבסטיאן באך ושל פרנץ בנדה, כנר ומלחין בוהמי ואחיו של המלחין גאורג בנדה. 

בשנת 1732 הצטרף לחצרו של נסיך הכתר הפרוסי פרידריך השני, שהיה בהמשך למלך פרידריך הגדול. בשנת 1740 היה לכנר הראשי בתזמורת האופרה של ברלין.

מיצירותיו:
טריו סונטות לשני כנורות (או כנור וחליל, או שני חלילים) ובסו קונטינואו וכן סונטות לכנור ולבסו קונטינואו.

קישורים חיצוניים

ערכים שבהם תבנית בריטניקה אינה מתאימה
כנרים גרמנים
מלחינים מתקופת הבארוק
מלחינים מן התקופה הקלאסית
גראון
מלחינים גרמנים במאה ה-18
ילידי 1703
נפטרים ב-1771